ᱦᱚᱨᱤᱫᱣᱟᱨ

ᱦᱚᱨᱤᱫᱣᱟᱨ (; , ᱡᱟᱦᱟᱸ  ᱦᱚᱨᱫᱣᱟᱨ  ᱦᱚᱸᱠᱚ ᱢᱮᱛᱟᱜᱼᱟ ᱫᱚ ᱟᱹᱰᱤ ᱢᱟᱨᱮ ᱵᱟᱡᱟᱨ ᱟᱨ ᱦᱚᱨᱤᱫᱣᱟᱨ ᱦᱚᱱᱚᱛ ᱨᱮᱭᱟᱜ ᱱᱚᱜᱚᱨᱯᱟᱞᱤᱠᱟ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱚᱛ  ᱫᱤᱥᱚᱢ ᱨᱮᱭᱟᱜ ᱩᱛᱛᱚᱨᱟᱠᱷᱚᱸᱰ ᱯᱚᱱᱚᱛ ᱨᱮ ᱢᱮᱱᱟᱜᱼᱟ ᱾ ᱯᱟᱹᱨᱩᱠᱷᱤᱭᱟᱹ ᱠᱚᱠᱚ ᱢᱮᱱᱟ ᱜᱚᱥᱟᱸᱭ ᱜᱚᱝᱜᱟ ᱫᱚ ᱥᱤᱵᱚ ᱵᱟᱵᱟ ᱦᱟᱜ ᱡᱟᱴᱟ ᱠᱷᱚᱱ ᱜᱚᱝᱜᱟ ᱜᱟᱰᱟ ᱟᱡᱟᱜ ᱚᱢᱚᱱ ᱴᱷᱟᱶ ᱠᱷᱚᱱ  ᱞᱤᱧᱡᱤᱱ ᱛᱟᱭᱚᱢ ᱯᱩᱭᱞᱩ ᱫᱷᱟᱣ ᱞᱟᱹᱜᱤᱫ ᱦᱚᱨᱤᱫᱣᱟᱨ ᱨᱮᱭᱟᱜ ᱜᱟᱝᱜᱮᱴᱤᱠ ᱥᱚᱢᱟᱱ ᱚᱛ ᱨᱮ ᱵᱚᱞᱚᱱᱟ ᱾ ᱚᱱᱟᱛᱮ ᱱᱚᱣᱟ ᱫᱚ ᱥᱮᱫᱟᱭ ᱜᱚᱝᱜᱟᱫᱣᱟᱨ ᱦᱚᱸᱠᱚ ᱢᱮᱛᱟᱜ ᱛᱟᱦᱮᱸᱫ ᱾

ᱧᱩᱛᱩᱢ ᱚᱢᱚᱱ
ᱱᱚᱣᱟ ᱫᱚ ᱦᱚᱨᱤᱫᱣᱟᱨ ᱟᱨ ᱦᱚᱨᱫᱣᱟᱨ ᱢᱮᱱᱛᱮ ᱦᱚᱸᱠᱚ ᱢᱮᱛᱟᱜᱼᱟ ᱾ 

ᱦᱚᱨᱤ ᱢᱮᱱ ᱞᱮᱠᱷᱟᱱ ᱫᱚ ᱵᱚᱝᱜᱟ ᱵᱟᱝᱢᱟ ᱵᱤᱥᱱᱩ ᱟᱨ ᱦᱚᱨᱤᱫᱣᱟᱨ ᱢᱮᱱ ᱞᱮᱠᱷᱟᱱ ᱫᱚ ᱵᱤᱥᱱᱩᱣᱟᱜ ᱫᱩᱣᱟᱹᱨ ᱾  ᱥᱟᱱᱥᱠᱨᱤᱴ ᱛᱮ ᱵᱤᱥᱲᱤ ᱞᱮᱠᱷᱟᱱ ᱫᱚ ᱦᱚᱨᱚ ᱢᱮᱱ ᱫᱚ ᱥᱤᱵᱚᱭ ᱵᱩᱡᱷᱟᱹᱜ ᱠᱟᱱᱟ ᱟᱨ ᱫᱣᱟᱨ ᱢᱮᱱ ᱞᱮᱠᱷᱟᱱ ᱫᱚ ᱰᱩᱣᱟᱹᱨ ᱾ About Haridwar sahajaharidwar. ᱚᱱᱟᱛᱮ ᱦᱚᱨᱫᱣᱟᱨ ᱢᱮᱱ ᱞᱮᱠᱷᱟᱱ ᱫᱚ ᱥᱤᱵᱚᱣᱟᱜ ᱫᱩᱣᱟᱹᱨ ᱾ ᱠᱟᱭᱲᱟᱥ ᱵᱩᱨᱩ ᱨᱮ ᱥᱮᱴᱮᱨᱚᱜ ᱞᱟᱹᱜᱤᱫ ᱠᱷᱟᱱ ᱫᱚ ᱦᱚᱨᱤᱫᱣᱟᱨ ᱥᱮᱫ ᱛᱮ ᱥᱮᱱᱚᱜ ᱦᱩᱭᱩᱜᱼᱟ ᱾ ᱦᱚᱨ ᱠᱤ ᱯᱚᱩᱨᱤ ᱢᱮᱱ ᱫᱚ ᱥᱤᱵᱚ ᱵᱟᱵᱟ ᱦᱟᱜ ᱛᱷᱚᱯᱟ ᱫᱚ ᱢᱤᱫ ᱟᱹᱰᱤ ᱯᱩᱱᱟᱹᱭ ᱛᱷᱟᱱ ᱢᱮᱱᱛᱮ ᱦᱚᱲᱟᱜ ᱯᱟᱹᱛᱭᱟᱹᱣ ᱢᱮᱱᱟᱜᱼᱟ ᱾
ᱮᱭᱟᱭ ᱯᱩᱱᱟᱹᱭ ᱛᱷᱟᱱ

"ᱟᱭᱚᱫᱷᱭᱟ ᱢᱚᱛᱷᱩᱨᱟ ᱢᱟᱭᱟ ᱠᱟᱥᱤ ᱠᱟᱧᱪᱤ ᱚᱵᱚᱱᱛᱤᱠᱟ 
ᱯᱩᱨᱤ ᱵᱟᱨᱚᱵᱟᱴᱤ ᱥᱟᱤᱵᱟ ᱥᱟᱯᱛᱟᱭᱤᱛᱟ ᱢᱚᱠᱷᱥᱭᱚᱫᱟᱭᱤᱠᱟ" – ᱜᱚᱨᱩᱰᱚ ᱯᱩᱨᱟᱬᱚ I XVI .14

ᱟᱡᱚᱫᱤᱭᱟ, ᱢᱛᱷᱩᱨᱟ, ᱦᱚᱨᱤᱫᱣᱟᱨ, ᱠᱟᱥᱤ, ᱠᱟᱧᱪᱤ, ᱚᱵᱚᱱᱛᱤᱠᱟ ᱟᱨ ᱫᱣᱟᱨᱚᱠᱟ ᱱᱚᱣᱟ ᱠᱚ ᱮᱭᱟᱭ ᱜᱚᱴᱟᱝ ᱡᱟᱭᱜᱟ ᱫᱚ ᱮᱭᱟᱭ ᱯᱩᱱᱟᱹᱭ ᱛᱦᱟᱱ ᱠᱚ ᱢᱮᱛᱟᱜᱼᱟ 

ᱜᱚᱨᱩᱰᱚ ᱯᱩᱱᱟᱬ  ᱨᱮ ᱚᱞ ᱟᱠᱟᱱᱟ ᱱᱚᱣᱟ ᱮᱭᱟᱭ ᱯᱩᱱᱟᱹᱭ ᱛᱷᱟᱱ ᱫᱚ ᱢᱚᱠᱷᱭᱚ ᱵᱟᱝᱢᱟ ᱢᱩᱠᱛᱤ ᱨᱮᱭᱟᱜ ᱴᱷᱟᱶ ᱠᱟᱱᱟ ᱾ ᱦᱚᱨᱤᱫᱣᱟᱨ ᱫᱚ ᱦᱤᱱᱫᱩ ᱫᱷᱚᱨᱚᱢ ᱨᱮᱭᱟᱜ ᱚᱱᱟ ᱮᱭᱟᱭ ᱜᱚᱴᱟᱝ ᱯᱩᱱᱟᱹᱭ ᱛᱷᱟᱱ ᱠᱷᱚᱱ ᱢᱤᱫᱴᱟᱝ ᱠᱟᱱᱟ ᱾ ᱦᱤᱱᱫᱩ ᱫᱷᱚᱨᱚᱢ ᱯᱩᱛᱷᱤ ᱚᱝᱥᱟᱨ ᱠᱷᱮᱛᱨᱚ ᱢᱮᱱ ᱞᱮᱠᱷᱟᱱ ᱢᱤᱫ ᱯᱩᱱᱟᱹᱭ ᱚᱛᱮᱛ ᱠᱟᱱᱟ, ᱱᱚᱰᱮ ᱫᱚ ᱵᱚᱝᱜᱟ ᱫᱟᱲᱮ ᱢᱮᱱᱟᱜᱼᱟ ᱟᱨ ᱢᱚᱠᱷᱭᱚ ᱵᱟᱝᱢᱟ ᱢᱩᱠᱛᱤ ᱧᱟᱢᱚᱜᱼᱟ ᱾

ᱦᱤᱡᱩᱜ ᱥᱮᱱᱚᱜ
ᱦᱚᱨᱤᱫᱣᱟᱨ ᱫᱚ ᱦᱚᱨᱤᱫᱣᱟᱨ ᱦᱚᱱᱚᱛᱨᱮᱭᱟᱜ ᱦᱮᱰ ᱠᱚᱣᱟᱴᱟᱨ ᱠᱟᱱᱟ ᱾ ᱩᱛᱚᱨᱟᱠᱷᱚᱱᱰ ᱯᱚᱱᱚᱛᱨᱮᱭᱟᱜ ᱮᱴᱟᱜ ᱵᱟᱡᱟᱨ ᱥᱟᱶ ᱦᱚᱨᱤᱫᱣᱟᱨ ᱨᱮᱭᱟᱜ ᱫᱚ ᱵᱷᱟᱹᱜᱤ ᱥᱟᱹᱜᱟᱹᱭ ᱢᱮᱱᱟᱜᱼᱟ ᱾ 

ᱥᱚᱲᱚᱠ
ᱫᱤᱞᱤ ᱠᱷᱚᱱᱟᱜ ᱢᱟᱱᱟ ᱥᱮᱱ ᱟᱠᱟᱱ ᱕᱘ ᱱᱚᱢᱵᱚᱨ ᱡᱟᱹᱛᱤᱭᱟᱹᱨᱤ ᱦᱟᱭ ᱣᱮ ᱫᱚ ᱦᱚᱨᱤᱫᱣᱟᱨ ᱥᱮᱫ ᱛᱮ ᱯᱟᱨᱟᱢ ᱟᱠᱟᱱᱟ ᱾ ᱱᱚᱣᱟ ᱦᱟᱭ ᱣᱮ ᱫᱚ ᱦᱚᱨᱤᱫᱣᱟᱨ ᱜᱟᱡᱤᱭᱟᱵᱟᱫᱽ, ᱢᱮᱨᱩᱴ, ᱢᱩᱡᱟᱯᱷᱚᱨᱱᱚᱜᱚᱨ, ᱨᱩᱨᱠᱤ ᱟᱨ ᱵᱚᱫᱽᱨᱤᱱᱟᱛᱷ ᱥᱟᱶ ᱮ ᱡᱚᱲᱟᱣᱮᱜᱼᱟ ᱾ ᱗᱔ ᱱᱚᱢᱵᱚᱨ ᱦᱟᱭ ᱣᱮ ᱫᱚ ᱱᱚᱣᱟ ᱵᱟᱡᱟᱨ ᱠᱟᱥᱤᱯᱩᱨ, ᱠᱤᱪᱷᱟ, ᱱᱟᱜᱤᱱᱟ, ᱯᱤᱞᱤᱵᱷᱤᱴ, ᱵᱟᱨᱮᱞᱤ ᱮᱢᱟᱱ ᱥᱟᱶ ᱮ ᱡᱚᱲᱟᱣᱮᱜᱼᱟ ᱾ ᱦᱚᱨᱤᱫᱣᱟᱨ ᱫᱚ ᱵᱚᱥ ᱛᱮ ᱡᱚᱛᱚ ᱵᱟᱡᱟᱨ ᱥᱟᱶ ᱵᱷᱟᱹᱜᱤ ᱥᱟᱹᱦᱤᱡ ᱡᱚᱲᱟᱣ ᱢᱮᱱᱟᱜᱼᱟ ᱾  

ᱨᱮᱞ
ᱦᱚᱨᱤᱫᱣᱟᱨ ᱨᱮᱞ ᱴᱮᱥᱚᱱ ᱫᱚ ᱵᱷᱟᱨᱚᱛ ᱨᱮᱞ ᱨᱮᱭᱟᱜ ᱩᱛᱟᱹᱨ ᱨᱮᱞᱣᱮ ᱡᱚᱱ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱭᱟᱜ ᱵᱷᱟᱨᱚᱛ ᱨᱮᱭᱟᱜ ᱮᱴᱟᱜ ᱵᱟᱡᱟᱨ ᱢᱮᱱᱢᱮ ᱠᱚᱞᱠᱟᱛᱟ, ᱫᱤᱞᱞᱤ, ᱢᱩᱢᱵᱟᱭ, ᱡᱚᱭᱯᱩᱨ, ᱡᱚᱫᱷᱯᱩᱨ, ᱚᱦᱢᱚᱫᱟᱵᱟᱫᱽ, ᱯᱟᱴᱱᱟ, ᱜᱟᱭᱟ, ᱵᱟᱨᱟᱬᱚᱥᱤ, ᱤᱞᱞᱟᱦᱟᱵᱟᱫᱽ, ᱵᱟᱨᱮᱞᱤ, ᱞᱚᱠᱷᱱᱚᱣ , ᱯᱩᱨᱤ ᱮᱢᱟᱱ ᱵᱟᱡᱟᱨ ᱥᱟᱶ ᱡᱚᱲᱟᱣ ᱢᱮᱱᱟᱜᱼᱟ ᱾ ᱛᱟᱞᱢᱟ ᱵᱷᱟᱨᱚᱛ ᱢᱮᱱᱢᱮ ᱵᱷᱚᱯᱟᱲ, ᱤᱱᱫᱚᱨ ᱠᱷᱟᱱᱰᱣᱟ ᱮᱢᱟᱱ ᱥᱟᱶ ᱦᱚᱸ ᱡᱚᱲᱟᱣ ᱢᱮᱱᱟᱜᱼᱟ ᱾

ᱩᱰᱟᱹᱱ
ᱥᱩᱨ ᱨᱮ ᱢᱮᱱᱟᱜᱩᱰᱟᱹᱱ ᱰᱟᱹᱦᱤ ᱫᱚ ᱦᱩᱭᱩᱜ ᱠᱟᱱᱟ ᱰᱮᱨᱟᱰᱩᱱ ᱨᱮᱭᱟᱜ ᱡᱚᱞᱤ ᱜᱨᱟᱱᱴ ᱩᱰᱟᱹᱱ ᱰᱟᱹᱦᱤ ᱡᱟᱦᱟᱸ ᱫᱚ ᱦᱚᱨᱤᱫᱣᱟᱨ ᱠᱷᱚᱱᱟᱜ 35 km ᱥᱟᱹᱝᱜᱤᱧ ᱨᱮ ᱢᱮᱱᱟᱜᱼᱟ ᱾ ᱤᱱᱫᱤᱨᱟ ᱜᱟᱱᱫᱷᱤ ᱡᱮᱜᱮᱛᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱫᱚ ᱥᱩᱨ ᱨᱮ ᱢᱮᱱᱟᱜ ᱡᱮᱜᱮᱛᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ  ᱡᱟᱦᱟ ᱫᱚ ᱦᱚᱨᱤᱫᱣᱟᱨ ᱠᱷᱚᱱ 220 km ᱥᱟᱹᱝᱜᱤᱧ ᱨᱮ ᱢᱮᱱᱟᱜᱼᱟ ᱾ 

ᱚᱛᱱᱚ ᱟᱨ ᱦᱚᱭ ᱦᱤᱥᱤᱫ
ᱦᱚᱭ ᱦᱤᱥᱤᱫ

ᱛᱟᱯ:
 ᱥᱤᱛᱩᱝ: 25 °C – 44 °C
 ᱨᱟᱵᱟᱝ: −1 °C – 24 °CNew District  Haridwar, www.gmvnl.com.

ᱵᱟᱡᱟᱨ ᱨᱮᱭᱟᱜ ᱧᱮᱱᱮᱞ

ᱵᱟᱦᱨᱮ ᱡᱚᱱᱚᱲ

 https://en.wikipedia.org/wiki/Haridwar
ᱥᱟᱹᱠᱷᱭᱟᱹᱛ